**«Дьүрүһүй хомус» - куруһуок**

 ***Захарова Анна Елисеевна,***

 82№-дээх «Мичээр» уһуйаан эбии үөрэхтээһинин уһуйааччыта

**Быhаарыы сурук**

Хомус көстөр дьүһүнүнэн судургу курдук эрээри, музыката баай, киэҥ, дириҥ.Ол иһин ытыска бигии, уоска-тиискэ даҕайа тутулуннаҕына, тардааччы тыыныттан тыын ыллаҕына, киһи ис айылгытын арыйар ураты иэйиилээх музыканы үөдүтэр. Атын музыкальнай тэриллэртэн хомус уратыта диэн киһилиин «кыттыһан», тыын киллэринэн кинилиин тэҥҥэ иэйдэҕинэ эрэ дууһаны долгутардыы туойара-ыллыыра буолар.

Билиҥҥи кэмҥэ саха тыллаах оҕо уһуйааннарыгар хомус бу саха дьонун саамай күндү уонна киэҥник тарҕаммыт этигэн музыкальнай инструмена буоларын оҕо-аймахха сырдатар үлэни ыытыы, өйүн-санаатын сайыннарыыга сүүнэ суолталаах.

Кэнчээри ыччат кэрэҕэ, үчүгэйгэ тардыһарыгар хомус «көҕүлээччинэн» буоларын, төрөөбүт норуотун культуратын, искусствотын уһун кэмнээх сайдан кэлбит историятын биллэриигэ, киниэхэ интэриэһи үөскэтиигэ, ытыктыырга- убаастыырга үөрэтиигэ, хомус абылаҥын нөҥүө саха киһитин майгытын-сигилитин уратытыгар: киэҥ көҕүстээх, сайаҕас майгылаах, уйан дууһалаах, холку буоларга иитиигэ хомуска үөрэтэр куруһуок салайааччыта сүрүн сыал-сорук туруорунан айымньылаах үлэтигэр үктэнэр.

Хомуhу билиһиннэрии, иhитиннэрии, үөрэтии бары көрүҥүн таба туһанар буоллахха эрэ, оҕо өйүгэр-санаатыгар дириҥник иҥиэн сөп.

 Бу бырагыраамаҕа үөрэтии хара маҥнайгыттан көдьүүстээх буоларын инниттэн маннык ирдэбиллэр тураллар: куруһуок салайааччыта оҕону куруһуокка суруйтарар кэмигэр оҕо бу көрүҥҥэ дьиҥ баҕатынан суруттарыы учуоттуохтаах. Уһуйааччы төрөппүтү кытта сырдатар үлэни ыытыахтаах. Төрөппүт оҕотун доруобуйатын кэтээн көрүөхтээх о.э тииһин кэмиттэн-кэмигэр көрө сылдьыахтаах, оҕо тииһиир кэмигэр хомуска оонньууру тохтоторо ордук. Оҕо илиитэ күүһэ суоҕун учуоттаан, сымнаҕас тыллаах, кыра эрээри этигэн хомус наада. Бу кэмҥэ оҕону күүскэ дьарыктыы сатаабакка, хомуһу хайдах тутарга, охсорго, сүрүн дорҕооннору таһаарарга үөрэтиэххэ сөп. Оҕо бэйэтин эрэ хомуһунан туттуохтаах, хомуһа анал хахтаах, быалаах (моонньугар иилинэр) сиргэ түһэрбэтин курдук, бэлиэлээх (оҕо аата, арааспаанньата) буолуохтаах. Кыра оҕо эрдэхтэн оҕону чэнчис буоларыгар иитиэххэ наада, дьарык кэннэ хомуһун ыраастык сотон баран, анал хаҕар угарын, миэстэтигэр уурарын уһуйааччы ирдиэхтээх.

Төрөппүттэри аһаҕас дьарыкка сырытыннарыы, мастер-класс ыытыы, тэрээһиннэргэ, күрэхтэргэ кытыннарыы, оҕолор ситиһиилэрин сырдатыы, үөрүүлэрин үллэстии.

**Сыала:** Хомус алыптаах музыкатынан кэнчээри ыччаты иитии.

**Соруктар**:

1. Хомуска интэриэһи, өйдөбүлү үөскэтии;

2. Оҕо истэр, онорон көрөр, толкуйдуур, билэ көрө сатыыр

 дьоҕурун уһугуннарыы, сайыннарыы;

3. Хомус тыаһын таба истэрин, үтүктэрин, бэйэтэ толорорун ситиһии;

4. Талааннаах оҕону булан дьоҕурун уһугуннарыы, таһаарыы;

5. Оҕо куруһуокка баҕа өттүнэн сылдьыытын ситиһии;

6. Оҕо сэргээн дьарыктанарын ситиһии;

7. Дьон иннигэр холкутук тутта-хапта үөрэниилэрин ситиһии;

8. Оҕо майгытын-сигилитин уратытыгар: киэҥ көҕүстээх, сайаҕас майгылаах

 уйаҥ дууһалаах, холку буоларга хомус музыкатын нөҥүө иитии;

9. Хомуһу олоҕун арахсыспат аргыһа оносторугар угуйуу;

10. Оҕо хомуһу кытта бодоруһуутугар, доҕордоһуутугар

 айымньылаах үлэни ыытыы, тэрийии;

11. Төрөппүттэр өйөбүллэрин ылыы;

Куруhуокка сылдьар оҕолор анал сахалыы таҥастаах буолалларын ситиһии.

Бу бырагыраамма 1 сылга 5-7 саастаах оҕолорго ананар, дьарыктаныы нэдиэлэҕэ иккитэ 25-30 мүнүүтэ устата ыытыллар.

Дьарык иннигэр сыл саҕаланыытыгар уонна сыл бүтэhигэр сылыктааhын оҥоhуллар.

Үрдүк таһым – саха хомуьун сүрүн чаастарын билэр, хомуһу сатаан тутар, хомус тылын сатаан охсор, сатаан тыынар, тыынын таба туһанар, сатаан истэр , дорҕоону сатаан уларытар .

Орто таһым –саха хомуьун сүрүн чаастарын билэр, хомуһу сатаан тутар, хомус тылын сатаан охсор, сатаан тыынар эрээри, тыынын ситэ туһаммат,сатаан истэр, дорҕоону сатаан ситэ уларыппат.

Намыһах таһым – саха хомуьун сүрүн чаастарын ситэ билбэт, хомуһу сатаан туппат, хомус тылын сатаан охсубат, сатаан тыыммат, тыынын таба туһаммат, сатаан истибэт, дорҕоону сатаан уларыппат.

**Үлэ этаптара(барыллара):**

1. Сөптөөх литературалары булан ааҕыы, билиини хаҥатыы, былаан оҥоруу, оҕолору сылыктааһын;

2. Хомус туһунан хартыыналары, слайдалары, киинэлэри, видеолары көрдөрүү, хомус алыптаах музыкатын иһитиннэрии, историятын билиһиннэрии, хомус туһунан хоһооннору, ырыалары, таабырыннары үөрэтии , бэсиэдэлэри ыытыы, Хомус күнүн тэрийии, саха хомусчуттарын, хомус уустарын кытта билиһиннэрии, Хомус музейыгар экскурсияҕа сырытыннарыы, куруһуокка дьарыктаммыт оҕолору араас тэрээһиннэргэ, күрэхтэргэ кытыннарыы;

3. Хомуска харыстабыллаах сыһыаны үөскэтии;

4. Саха хомуһун сүрүн чаастарын билиһиннэрии, үөрэтии;

5. Тыыныы араастарыгар эрчиллиилэри онотторуу;

6. Чабырҕах көмөтүнэн тыыныыга эрчийии;

7. Артикуляцияҕа эрчиллии;

8. Хомус тыаһын таптаан истии,умсугутуу, ымсыырар гынарга үлэ ыытыы;

9. Хомус бастын маастардарын толорууларын иһитиннэрии, истэн баран кэпсэтии, уруһуйдатыы;

10. Инники куруһуокка сылдьыбыт оҕолор ситиһиилээхтик толорбут толорууларын иһитиннэрии, көрдөрүү, ол кэннэ оҕо ис кыаҕар эрэнэрин уһугуннарыы, санаатын көтөҕүү;

11.Хомуһу сатаан тутарын, хомус тылын сатаан охсорун, сатаан тыынарын, тыынын таба туһанарын, сатаан истэрин , дорҕоону сатаан уларытарын эрчийии, үөрэтии;

12. Хомуска оонньуур ньымалары баһылыырыгар көмөлөһүү.

**Сыл түмүгэр иитиллээччи билиэхтээх-сатыахтаах:**

1.Саха хомуһун сүрүн чаастарын билии

2.Хомуһу сатаан тутуу

3.Хомус тылын сатаан охсуу

4.Сатаан тыыныы

5.Сатаан истии

6.Дорҕоону уларытыы

7.Хомуска традиционнай ньымалары толоруу

8.Хрестоматийнай айымньылары толоруу

9. Ыытыллар тэрээһиннэргэ кыттыы.

10. Куоракка, республикаҕа ыытыллар күрэхтэргэ, фестивалларга кыттарга бэлэм буолуу

 «Дьүрүһүй хомус» куруһуок 1 сыл устата маннык аттарылынна:

|  |  |  |  |
| --- | --- | --- | --- |
| № |  Тема | 1сыл(5-7) саастаах | Биир-диилээндьарык |
| 1 | Саха музыкальнай инструменын хомуһу кытта билсиһии  |  1 | - |
| 2 |  Саха хомуһун туһунан  |  1 | - |
| 3 |  Саха хомуһун сүрүн чаастара |  1 | - |
| 4 |  Хомуска сыһыан ирдэбилэ  |  1 | - |
| 5 | Хомуска сатаан тутарга үөрэтии  |  1 | 2 |
| 6 | Хомуһу илиигэ сатаан тутуу |  1 | 2 |
| 7 | Хомус тардарга хомуһу айахха таба тутуу |  1 | 2 |
| 8 | Хомус тылын сатаан охсууга (тардыыга) бэлэмнэнии |  1 | 2 |
| 9 | Хомус тылын аан бастаан тарда үөрэнии  |  1 | 2 |
| 10 | Хомус тылын охсуу |  2 | 2 |
| 11 | Тыыныы араастара |  1 | 2 |
| 12 | Хомуска дорҕоону таһаарарга кыттар органнар |  1 | 2 |
| 13 | Хомус дорҕооннорун ылыы |  3 | 2 |
| 14 | Норуот матыыптарыгар олоҕуран хомуска үөрэтии. |  1 | 2 |
| 15 | Хомус тардыытын традиционнай ньымаларын кытта билиһиннэрии |  3 | 2 |
| 16 | Хомуска оонньооһун ньымалара  |  1 | 2 |
| 17 | Традиционнай ньымалар |  2 | 2 |
| 18 | Охсуу араастара |  3 | 2 |
| 19 | Хомуска оонньооһун ньымалара  |  2 | 2 |
| 20 | Охсуу араастарын салгыы үөрэтии |  1 | 2 |
| 21 | Тарбах араас охсуулара |  1 | 2 |
| 22 | Табыгыр |  1 | 2 |
| 23 | Хомуска оонньуур ньымалар |  2 | 2 |
| 24 | Хомуска оонньуур ньымалары араарыы |  1 | 2 |
| 25 | Хомуска оонньуур ньымалар |  1 | 2 |
| 26 | Бастакы хомусчуттар |  2 | - |
| 27 | Кэнники көлүөнэ хомусчуттар |  1 | - |
| 28 | Саха музыкальнай культуратын сайдыыта  |  1 | 2 |
| 29 | Хомуска оонньооһун норуот матыыптара |  3 | 2 |
| 30 | Хомуска хоһуйуу |  6 | 2 |
| 31 |  Хомуска оһуокай  |  1 | 2 |
| 32 | Мин уонна хомус» |  2 | - |
|  | Уопсайа | 49 | 46 |